7 थेनीगदेसे परमेश्वरसे उन्बा ताम पाङ्सी जिन्माहेन्से ल्हानान नुप्बा व्हाङग्याम थोन्सी खबा लोङ्बा खबा जन्तुसे थेनीगदेदेन छ्याम लडाइ लसी थेनीगदेदा भ्रेना लसी साइला।* दानि ७ः७, २१; उन्बा १३ः५-७; १७ः८ 8 थेनीगदेला लास थेनीगदेला प्रभुदा क्रुसरी टाँगब लसी साइबा ग्लाला घ्रेन शहरला ग्यामरीन थान्ना। थे शहर चा सदोमदेन मिश्र य्हुल्सा ह्रङ्बान हिन्ना।* यशै १ः९-१० 9 जम्मान य्हुल्साला म्हिगदे, जम्मान वंशला म्हिगदे, जम्मान ग्योइ पाङ्बा म्हिगदेदेन जम्मान य्हुलला म्हिगदेसे थेनीगदेला लास सोमरेसे धिन गङसालधोना च्याला। ओच्छे थेनीगदेला लास ल्हुआपुङ। 10 चु न्हीदा साइबा म्राङ्सी जम्बुलिङला म्हिगदे ताङ्सी ह्राङ ह्राङ न्हङरी गिकसेम गिकदा उपहार पिन्बा किन्बा लला। तिग्दा भिसम चु अगमवक्ता न्हीसे जम्बुलिङला म्हिगदेदा ल्हानान दुख पिन्बा मुबा।
14 न्हीरेमला आपत विपत निसी जिन्जी। तर च्यागो, सोमरेमला आपत विपत योनान खला।
15 ओच्छे निसरेमला स्वर्गदूतसे ह्राङला बिगुल ह्राप्जी। थेसे ह्राङला बिगुल ह्राप्मा स्वर्गरी घ्रेन घ्रेन काइगदेरी चुह्रङ् भिसी भिबान मुबा,
"दाहेन्से जम्बुलिङथोरी शासन लबा अधिकार य्हाङला परमेश्वरदेन थेसे धम्बा थार्बा पिन्बा ख्रीष्टलान हिन्ना।
16 जमाहेन्से परमेश्वरला ङाच्छा ह्राङ ह्राङला ठिरी चिबा थे बोगल गिकसे गोर ब्लि गन्बागदेसे परमेश्वरदा फ्या लसी जयजयकार लजी। 17 ओच्छे थेनीगदेसे चुह्रङ् भिसी भिजी,
"जम्मान भन्दा घ्रेन परमप्रभु परमेश्वर,
ह्राङ ङाच्छाएनोन मुबा ओच्छे दान्देनोन मुला।
ह्राङदा ङन्ना ल्हानान धन्यवाद मुला।
शासन लबारी छ्याइबा मुला।
18 य्हुल य्हुलला म्हिगदेदा† "य्हुल य्हुलला म्हिगदे" भिबा चा अर्गु य्हुलला म्हिगदे हिन्ना। ल्हानान बोमो खबा मुबा,
तर दाहेन्से ह्राङदाएनोन बोमो खबा धुइ तबा मुला।
दाहेन्से सिबागदेला निसाफ लबा धुइएनोन तबा मुला,
ओच्छे ह्राङसे ह्राङला गे लबा अगमवक्तागदेदेन ह्राङला म्हिगदे,
इनाम पिन्बा धुइएनोन तबा मुला,
†11:18 "य्हुल य्हुलला म्हिगदे" भिबा चा अर्गु य्हुलला म्हिगदे हिन्ना।
